Ievērojot psiholoģiskās konsultēšanas specifiku sociālās rehabilitācijas pakalpojuma ietvaros, psihologam ir ieteicams veidot paplašinātu, salīdzinot ar citiem psihologa profesionālās darbības gadījumiem (skat.: Vadlīnijas sadarbības pārskata veidošanai), Sadarbības pārskata saturu

 2022.gada 2.jūnija padomes sēdē (protokola Nr.PSP-3/7) apstiprināts ieteicamais Sadarbības pārskatā, nodrošinot psiholoģisko konsultēšanu sociālās rehabilitācijas pakalpojuma ietvaros, iekļaujamās informācijas saturs:

Sadarbības pārskats par psiholoģiskās konsultēšanas procesu

1. Vispārējā informācija – vārds, uzvārds, dzimšanas dati, izglītība, nodarbošanās, psiholoģiskās konsultēšanas uzsākšanas datums, sadarbības pārskata sagatavošanas datums.
2. Psiholoģiskās konsultēšanas iemesls.
3. Mērķis, ko vēlas sasniegt konsultēšanas procesā.
4. Psiholoģiskās konsultēšanas norises apraksts – konsultēšanas reižu skaits un biežums, izmantotās konsultēšanas metodes, ierobežojumi.
5. Kādas psihologa darba metodes, strādājot ar personu, vēl tika izmantotas (piemēram, ja tika izmantotas psiholoģiskās izpētes metodes klienta vajadzību novērtēšanai). Kas konsultēšanas (rehabilitācijas) laikā tika secināts.
6. Klienta apraksts: Kāds bija klienta emocionālais / psiholoģiskais stāvoklis konsultēšanas (rehabilitācijas) sākumā un uz sadarbības pārskata sagatavošanas brīdi?
7. Tēmas, kas pārrunātas konsultēšanas procesā? Izmaiņas, kas notikušas. Kādas izmaiņas ir notikušas klienta emocionālajā (uzvedības u.c.) stāvoklī konsultēšanas laikā?
8. Konsultēšanas mērķa sasniegšana izvērtējums.
9. Turpmākais darbības plāns (ja nepieciešams), piemēram: konsultēšanas procesa turpināšana, citu personu vai speciālistu iesaistīšana u.c.
10. Citi būtiskie jautājumi, kuri ir nozīmīgi konkrētajā gadījumā.